Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 276

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: A legalább 200 ml ûrtartalmú Erlenmeyer-lombikban levõ próbadarabra öntsünk grammonként 80 ml dimetilformamidot, melyet elõmelegítettünk forrásban lévõ vízfürdõben. Zárjuk le, majd rázzuk a lombikot, hogy a próbadarab átnedvesedjen, majd melegítsük a forrásban lévõ vízfürdõben 1 órán keresztül. Ezalatt öt alkalommal, óvatosan rázzuk fel kézzel a lombikot és tartalmát. Dekantáljuk a folyadékot egy lemért üveg szûrõtégelyen át, visszatartva a szálakat a lombikban. Öntsünk további 60 ml dimetilformamidot a lombikba, és melegítsük további 30 percen keresztül, ezalatt kétszer, óvatosan rázzuk fel kézzel a lombikot és tartalmát. Szûrjük át a lombik tartalmát egy lemért üveg szûrõtégelyen leszívással. A visszamaradó szálakat töltsük át az üvegszûrõbe úgy, hogy a lombikot mossuk ki dimetilformamiddal. Ürítsük ki az üvegszûrõt leszívással. Mossuk át a szálmaradékot kb. 1 liter 70-80 °C-os melegvízzel, minden alkalommal feltöltve az üvegszûrõt. Minden víz adagolás után alkalmazzunk rövid leszívást, de addig ne míg a víz magától le nem folyt. Ha a mosófolyadék túl lassan folyik át az üvegszûrõn, kismértékû leszívás alkalmazható. Végül szárítsuk meg, hûtsük le, majd mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes